กองบัญชาการตำรวจนครบาล แจ้งปิดการจราจร เพื่อซักซ้อมการปฎิบัติการรักษาความปลอดภัยและการจราจรในงานพระราชพิธีบรมราชาภิเษก ตั้งแต่เวลา 16.00 น. วันพรุ่งนี้
กองบัญชาการตำรวจนครบาล แจ้งปิดการจราจร เพื่อซักซ้อมการปฎิบัติการรักษาความปลอดภัยและการจราจรในงานพระราชพิธีบรมราชาภิเษก ตั้งแต่เวลา 16.00 น. วันพรุ่งนี้ ซึ่งเป็นเส้นทางชั้นใน และจะปิดเป็นช่วง ๆ ในช่วงขบวนผ้านเท่านั้นพลตำรวจตรี จิรสันต์ แก้วแสงเอก รองผู้บัญชาการตำรวจนครบาล เปิดเผยว่า กองบัญชาการตำรวจนครบาล จะปิดการจราจรเพื่อซักซ้อมการปฎิบัติการรักษาความปลอดภัยและการจราจรในงานพระราชพิธีบรมราชาภิเษก ในวันที่ 17 เมษายน 2562 ตั้งแต่เวลา 16.00 น. เป็นต้นไป ซึ่งคาดว่าจะเปิดการจราจรได้ตามปกติในเวลาประมาณ 21.30 น. โดยจะมีการปิดการจราจรถนน 40 สาย ซึ่งเป็นพื้นที่ชั้นใน ตั้งแต่รอบพระบรมมหาราชวัง ออกไปถึงเสาชิงเช้า อนุสาวรีย์ประชาธิปไตย อาทิ ถนนหน้าพระลาน ตลอดสาย ถนนหน้าพระธาตุ ตลอดสาย  ถนนราชดำเนินใน จากแยกผ่านพิภพถึงแยกป้อมเผด็จฯ  ถนนพระจันทร์ ตลอดสาย  ถนนมหาราช จากท่าพระจันทร์ถึงแยกปากคลองตลาด  ถนนท้ายวัง  ถนนเชตุพน ซอยเศรษฐการ  ถนนราชินี จากใต้สะพานพระปิ่นเกล้า - แยกผ่านพิภพถึงแยกพระพิทักษ์  ถนนสมเด็จพระปิ่นเกล้า จากแยกอรุณอัมรินทร์ สะพานสมเด็จพระปิ่นเกล้าถึงแยกผ่านพิภพ ถนนราชดำเนินกลาง ตลอดสาย  ถนนสามเสนจากแยกบางขุนพรหมถึงแยกบางลำพู  ถนนตะนาว จากแยกสี่กั๊กเสาชิงช้าถึงวงเวียนสิบสามห้าง  ถนนดินสอ จากแยก กทม. ถึงแยกวันชาติ  ถนนราชดำเนินนอก จากแยก จปร. ถึง แยกผ่านฟ้า ซึ่งเจ้าหน้าที่จะปิดจราจร เมื่อขบวนซักซ้อมผ่าน สำหรับเส้นทางใดที่ขบวนซักซ้อมยังไม่ผ่าน หรือเส้นทางใดที่ขบวนซักซ้อมผ่านไปแล้ว และไม่เป็นการกระทบต่อขบวนซักซ้อม เจ้าหน้าที่จะพิจารณา เปิดการจราจรเป็นช่วงๆ ไป เพื่อเป็นการอำนวยความสะดวกการจราจรให้กับประชาชนโดยเร็ว และให้ได้รับผลกระทบจากปัญหาการจราจรน้อยที่สุดสำหรับประชาชน ที่เดินทางระหว่างฝั่งพระนครและฝั่งธนบุรี ขอแนะนำให้ไปใช้เส้นทาง ดังนี้ เมื่อลงจากด่วนยมราช หรือมาจากถนนเพชรบุรี ถนนราชวิถี ให้ไปใช้สะพานกรุงธน (ซังฮี้) หรือสะพานพระราม 8 ส่วนรถที่มาทางด้านถนนพระราม 4 ถนนพระราม 1 และถนนเจริญกรุง ให้ไปใช้สะพานพระปกเกล้า และสะพานพุทธยอดฟ้า จะเป็นการสะดวกกว่า โดยขอให้ประชาชน เตรียมความพร้อม วางแผนในการเดินทาง หากต้องการสอบถามข้อมูลเส้นทางเพิ่มเติม โทรศัพท์ได้ที่สายด่วนศูนย์ควบคุมและสั่งการจราจร (บก.02) หมายเลข 1197 ได้ตลอด 24 ชั่วโมง